બોડકદેવ વિસ્તારમાં પ્રતિષ્ઠા એપાર્ટમેન્ટમાં રહેતાં ઇન્દુબહેન પૂજારા (ઉ.વ.૬૦) તેમના પરિવાર સાથે રહે છે. તેમના પતિ કનૈયાલાલ પૂજારા મહેસૂલ ખાતામાંથી નિવૃત્ત થયેલા છે. દોઢ મહિના અગાઉ ઇન્દુબહેને ટીવીમાં NAAPTOL નામની કંપનીની એડવર્ટાઇઝિંગમાંથી સ્લિમ બેલ્ટ મગાવ્યો હતો. જે ફોન નંબર આવ્યા તે નંબર પર તેઓએ ફોન કરી બુકિંગ કરાવ્યું હતું. બાદમાં ર૦ એપ્રિલના રોજ તેમના મોબાઇલ નંબર પર જિતેન્દ્ર મહેતા નામના શખસનો ફોન આવ્યો હતો અને NAAPTOLમાંથી સ્લિમ બેલ્ટ ખરીદ્યો છે. તમને ડ્રોમાં ઇન્ડિકા કાર લાગી છે.